บลจ.ธนชาตส่ง2กองทุนตราสารหนี้สั้นขาย
บลจ.ธนชาต ออกกองทุนตราสารหนี้ระยะสั้น 2 กองทุน ขายตั้งแต่วันที่ 7-13 มิ.ย.นี้ ลงทุน 3 เดือน จ่าย 2.65% ต่อปี หากยาว 12 เดือนจ่าย 3.10%
7 มิ.ย. 2554

บลจ.ธนชาต ออกกองทุนตราสารหนี้ระยะสั้น 2 กองทุน ขายตั้งแต่วันที่ 7-13 มิ.ย.นี้ ลงทุน 3 เดือน จ่าย 2.65% ต่อปี หากยาว 12 เดือนจ่าย 3.10%
นายสุรธีร์ กิตติวรวงศ์  ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) ธนชาต กล่าวว่า บลจ. ธนชาต  จะเสนอขายกองทุนเปิดตราสารหนี้ในประเทศ   ในช่วงวันที่ 7 – 13 มิ.ย.54 จำนวน  2 กองทุน ประกอบด้วย กองทุนเปิดธนชาตตราสารหนี้ 15 (TFIX15) อายุโครงการประมาณ 3 เดือน ผลตอบแทนประมาณ 2.65% ต่อปี ตั้งเป้าลงทุนในพันธบัตรภาครัฐประมาณ 40%  ตราสารหนี้ภาคเอกชนประมาณ 60%  ที่มีคุณภาพ มีความสามารถในการชำระดอกเบี้ยหรือเงินต้นสูง ผลตอบแทนรวมของตราสารประมาณ 2.7884% โดยมีประมาณการค่าใช้จ่ายกองทุน 0.1384% ต่อปี
กองทุนเปิดธนชาตตราสารหนี้ 16 (TFIX16) อายุโครงการประมาณ 12 เดือน ผลตอบแทนประมาณ 3.10% ต่อปี  ตั้งเป้าลงทุนในพันธบัตรภาครัฐประมาณ  55%   ตราสารหนี้ระยะสั้นภาคเอกชนประมาณ 45% ผลตอบแทนรวมของตราสารประมาณ 3.1819% โดยมีประมาณการค่าใช้จ่ายกองทุน 0.0819% ต่อปี